Jelasin soal Harold Pinter  dalam bahasa jawa dong

Harold Pinter CH, CBE () inggih punika salah satunggaling dramawan Inggris ingkang pikantuk Bebungah Nobel babagan Kasusastran nalika taun 2005.

Putra satungaling pedamel busana keturunan Yahudi, Pinter kajawi sampun nyerat 30 naskah drama, ugi nyerat kathah puisi lan skénario filem. Piyambakipun ugi asring dados sutradara paméntasan drama punapa déné sutradara filem lan ugi naté dados aktor.

Naskah drama ingkang paling misuwur ingkang piyambakipun seart inggih punika The Dumb Waiter (1957) lan The Caretaker (1959) ingkang dipunsebut-sebut minangka pengamatan tliti babagan prakawis sosial lan linguistik, kanthi alur cariyos lan pirembagan ingkang dalem sanget. Film ingkang saé piyambak ingkang naté Pinter sutradarai inggih punika The French Lieutenant’ Woman, ingkang dipunangkat saking novèl karya John Fowles.

Kajawi nyerat, Pinter ugi minangka aktivis HAM lan pulitik. Naskah drama ingkang Pinter serat kadang kala ngandhut unsur pulitik kanthi boten langsung.

Saking jasa-jasanipun, Pinter pikantuk gelar Commanders of the British Empire (CBE) saking pamaréntah Britania Raya rikala taun 1966 lajeng dipunparingi gelar tambahan Companion of Honour nalika taun 2002. Sadèrèngipun, Pinter naté nampik nalika dipunsukani gelar ksatriya (knighthood).

Nalika tanggal 13 Oktober 2005, Pinter dipunanugrahi Bebungah Nobel wonten ing babagan Kasusastran amargi minangka ‘tokoh paling ngajeng ingkang makili donya drama Inggris pascaperang’.